CELEX: 32017D0450
Language: lv
Date: 2017-03-13 00:00:00
Title: Komisijas Īstenošanas lēmums (ES) 2017/450 (2017. gada 13. marts), ar ko laktītu atļauj laist tirgū kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (izziņots ar dokumenta numuru C(2017) 1576)

15.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 69/31
            
         KOMISIJAS ĪSTENOŠANAS LĒMUMS (ES) 2017/450
   (2017. gada 13. marts),
   ar ko laktītu atļauj laist tirgū kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97
   
      
         (izziņots ar dokumenta numuru C(2017) 1576)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums DuPont Nutrition Biosciences ApS2015. gada 16. martā iesniedza Dānijas kompetentajām iestādēm pieprasījumu atļaut laist tirgū laktītu kā jaunu pārtikas produktu sastāvdaļu Regulas (EK) Nr. 258/97 1. panta 2. punkta c) apakšpunkta nozīmē. Savā pieprasījumā uzņēmums ierosina laktītu izmantot tajās pašās pārtikas produktu kategorijās un tādā pašā lietošanas daudzumā, kā tas patlaban tiek darīts, ja laktītu kā pārtikas piedevu pievieno atbilstīgi Eiropas Parlamenta un Padomes Regulas (EK) Nr. 1333/2008 (2) II pielikumam.
            
         
               (2)
            
            
               Dānijas kompetentā pārtikas produktu novērtēšanas iestāde 2015. gada 1. jūlijā sniedza sākotnējā novērtējuma ziņojumu. Šajā ziņojumā ir secināts, ka laktīts, ja to lieto, ievērojot iesniedzēja piedāvātos lietošanas nosacījumus, atbilst Regulas (EK) Nr. 258/97 3. panta 1. punktā noteiktajiem kritērijiem par jaunām pārtikas produktu sastāvdaļām.
            
         
               (3)
            
            
               Komisija 2015. gada 13. jūlijā šo sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Dažas dalībvalstis Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā izteica piezīmes. Tika paustas bažas par pārmērīgi lielas laktīta devas uzņemšanu un patērētāja maldināšanas iespēju, jo laktītu kā pārtikas piedevu jau ir atļauts izmantot tam pašam nolūkam un tajā pašā lietošanas daudzumā.
            
         
               (5)
            
            
               Ņemot vērā dalībvalstu piezīmes, Dānijas kompetentās iestādes izskatīja sākotnējo novērtējuma ziņojumu un secināja, ka saskaņā ar Regulas (EK) Nr. 258/97 7. pantu ir vajadzīgs papildu novērtējums.
            
         
               (6)
            
            
               Minētajā ziņojumā tiek ņemtas vērā bažas par pārmērīgi lielo laktīta devu un patērētāja maldināšanas iespēju, tādēļ ir pietiekams pamats atļaut laktīta izmantošanu tikai uztura bagātinātājos un noteikt, ka pieaugušajiem paredzētajos uztura bagātinātājos izmantotais laktīts ir nekaitīgs, ievērojot ierosinātos lietošanas nosacījumus.
            
         
               (7)
            
            
               Eiropas Parlamenta un Padomes Direktīvā 2002/46/EK (3) ir noteiktas uztura bagātinātājiem piemērojamās prasības. Laktīta lietošana būtu jāatļauj, neskarot minētās direktīvas noteikumus.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Neskarot Direktīvas 2002/46/EK noteikumus, laktītu atbilstīgi šā lēmuma pielikumā pievienotai specifikācijai var laist tirgū kā jaunu pārtikas produktu sastāvdaļu pieaugušajiem paredzētos uztura bagātinātājos kapsulu vai tablešu veidā, ievērojot ražotāja rekomendēto maksimālo diennakts devu 20 g.
   2. pants
   Ar šo lēmumu atļautā laktīta apzīmējums, kas jānorāda pārtikas produktu marķējumā, ja šie produkti to satur, ir “laktīts”.
   3. pants
   Šis lēmums ir adresēts DuPont Nutrition Biosciences ApS, Langebrogade 1, PO Box 17, DK-1001 Kopenhāgenā Dānijā.
   
      Briselē, 2017. gada 13. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1333/2008 par pārtikas piedevām (OV L 354, 31.12.2008., 16. lpp.).
   
      (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      PIELIKUMS
      
         LAKTĪTA SPECIFIKĀCIJA
      
      
         Laktīta identitāte
      
      
                  Ķīmiskais nosaukums
               
               
                  4-O-β-galaktopiranozil-D-glucīts
               
            
                  Ķīmiskā formula
               
               
                  C12H24O11
                  
               
            
                  Molekulmasa
               
               
                  344,31 g/mol
               
            
                  CAS Nr
               
               
                  585-86-4
               
            
         Apraksts: Kristālisks pulveris vai bezkrāsains šķīdums, kas ražots, katalītiski hidrogenējot laktozi. Kristāliskais produkts sastopams bezūdens vielas, monohidrāta un dihidrāta veidā. Niķelis tiek izmantots kā katalizators.
      
                  Parametri
               
               
                  Specifikācijas vērtība
               
            
                  Šķīdība ūdenī
               
               
                  Labi šķīst ūdenī
               
            
                  Īpatnējā griešana
               
               
                  [α] D20 = + 13° to + 16°
               
            
                  Sastāvs
               
               
                  Ne mazāk kā 95 % sausnā (1)
                  
               
            
                  Ūdens saturs
               
               
                  Ne vairāk kā 10,5 %
               
            
                  Citi polioli
               
               
                  Ne vairāk kā 2,5 % sausnā
               
            
                  Reducējošie cukuri
               
               
                  Ne vairāk kā 0,2 % sausnā
               
            
                  Hlorīdi
               
               
                  Ne vairāk kā 100 mg/kg sausnā
               
            
                  Sulfāti
               
               
                  Ne vairāk kā 200 mg/kg sausnā
               
            
                  Sulfātpelni
               
               
                  Ne vairāk kā 0,1 % sausnā
               
            
                  Niķelis
               
               
                  Ne vairāk kā 2 mg/kg sausnā
               
            
                  Arsēns
               
               
                  Ne vairāk kā 3 mg/kg sausnā
               
            
                  Svins
               
               
                  Ne vairāk kā 1 mg/kg sausnā
               
            (1)  
         Sausna– izteikta, pamatojoties uz sauso masu.